CELEX: 32007L0061
Language: et
Date: 2007-09-26 00:00:00
Title: Nõukogu direktiiv 2007/61/EÜ, 26. september 2007 , millega muudetakse direktiivi 2001/114/EÜ teatavate inimtoiduks ettenähtud täielikult või osaliselt veetustatud piimakonservide kohta

4.10.2007   
            
            
               ET
            
            
               Euroopa Liidu Teataja
            
            
               L 258/27
            
         
      NÕUKOGU DIREKTIIV 2007/61/EÜ,
   26. september 2007,
   millega muudetakse direktiivi 2001/114/EÜ teatavate inimtoiduks ettenähtud täielikult või osaliselt veetustatud piimakonservide kohta
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 37,
   võttes arvesse komisjoni ettepanekut,
   võttes arvesse Euroopa Parlamendi arvamust, (1)
   
   ning arvestades järgmist:
   
               (1)
            
            
               Pidades silmas kasvavat vajadust rahvusvahelise piima ja piimatoodete kaubanduse ühtlustamise järele, tuleks ette näha võimalus teatavate osaliselt või täielikult veetustatud piimakonservide valgusisalduse standardimiseks, määrates minimaalseks sisalduseks rasvata kuivaines 34 % massist.
            
         
               (2)
            
            
               Standardimist lubades on tarvis määrata valgusisalduse reguleerimiseks kasutatavad toorained ja nende koostis.
            
         
               (3)
            
            
               Euroopa Parlamendi ja nõukogu 20. detsembri 2006. aasta määruse (EÜ) nr 1925/2006 (vitamiinide, mineraaltoitainete ja teatud muude ainete toidule lisamise kohta) (2) eesmärk on reguleerida selliste ainete toidule lisamist ning kehtestada nende vitamiinide ja mineraaltoitainete loetelu, mida võib toidule lisada. Seepärast tuleks nõukogu direktiivi 2001/114/EÜ (3) muuta, et lubada määruses (EÜ) nr 1925/2006 sätestatud vitamiinide ja mineraaltoitainete lisamist.
            
         
               (4)
            
            
               Direktiivi 2001/114/EÜ tuleks vastavalt muuta,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 2001/114/EÜ muudetakse järgmiselt:
   
               1)
            
            
               artikkel 2 jäetakse välja;
            
         
               2)
            
            
               I lisa muudetakse vastavalt käesoleva direktiivi lisale.
            
         Artikkel 2
   1.   Liikmesriigid jõustavad käesoleva direktiivi järgimiseks vajalikud õigus- ja haldusnormid 31. augustiks 2008. Liikmesriigid edastavad komisjonile viivitamata selliste õigus- ja haldusnormide teksti ning kõnealuste normide ja käesoleva direktiivi vahelise vastavustabeli.
   Kui liikmesriigid need meetmed vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas vastuvõetud põhiliste siseriiklike õigusnormide teksti.
   Artikkel 3
   Käesolev direktiiv jõustub kolmandal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.
   
      Brüssel, 26. september 2007
      
         
            Nõukogu nimel
         
         
            eesistuja
         
         J. SILVA
         
      
   
   
      (1)  5. septembri 2007. aasta arvamus (Euroopa Liidu Teatajas seni avaldamata).
   
      (2)  ELT L 404, 30.12.2006, lk 26.
   
      (3)  EÜT L 15, 17.1.2002, lk 19. Direktiivi on muudetud 2003. aasta ühinemisaktiga.
   
      LISA
      Direktiivi 2001/114/EÜ I lisa muudetakse järgmiselt.
      
                  1.
               
               
                  Punktis 1 „Osaliselt veetustatud piim” asendatakse esimene lõik järgmisega:
                  „See on magustatud või magustamata vedel toode, mis on saadud vee osalise eemaldamise teel piimast, rasvatust piimast või madala rasvasisaldusega piimast või nende toodete segust ja millele võib olla lisatud koort või täielikult veetustatud piima või mõlemaid, seejuures ei ületa täielikult veetustatud piima kogus valmistootes 25 % kogu piima kuivainest.”
               
            
                  2.
               
               
                  Punktis 2 „Täielikult veetustatud piim” asendatakse esimene lõik järgmisega:
                  „See on tahke toode, mille veesisaldus ei ületa 5 % valmistoote massist ja mis on saadud vee eemaldamise teel piimast, rasvatust piimast või madala rasvasisaldusega piimast, rõõsast koorest või nende toodete segust.”
               
            
                  3.
               
               
                  Punkti 3 „Töötlemisviisid” muudetakse järgmiselt:
                  
                              a)
                           
                           
                              punktis b asendatakse sissejuhatavad sõnad järgmistega:
                              „Ilma et see piiraks Euroopa Parlamendi ja nõukogu 29. aprilli 2004. aasta määruse (EÜ) nr 853/2004 (millega sätestatakse loomset päritolu toidu hügieeni erireeglid) (1) kohaldamist, säilitatakse lõigetes 1 ja 2 osutatud tooteid järgmiselt:
                           
                        
                              b)
                           
                           
                              lisatakse järgmine punkt:
                              
                                          „c)
                                       
                                       
                                          Miinimumtaseme 34 % massist (rasvata kuivaines) saavutamiseks võib piima valgusisaldust muuta, et viia see vastavusse käesoleva lisa punktides 1 ja 2 esitatud koostisnõuetega, lisades ja/või eemaldades piimakomponente viisil, mis ei muuda vadakuvalgu ja kaseiini vahekorda töödeldavas piimas.”
                                       
                                    
                        
            
                  4.
               
               
                  Punkt 4 „Lubatud lisandid” asendatakse järgmisega:
                  „4.   Lubatud lisandid ja toorained
                  
                              a)
                           
                           
                              Vitamiinid ja mineraaltoitained vastavalt määrusele (EÜ) nr 1925/2006 vitamiinide, mineraaltoitainete ja teatud muude ainete toidule lisamise kohta. (2)
                              
                           
                        
                              b)
                           
                           
                              Punkti 3 alapunktis c osutatud valgusisalduse reguleerimiseks on lubatud kasutada järgmisi tooraineid:
                              
                                          i)
                                       
                                       
                                          piimaretentaat
                                          Piimaretentaat on toode, mis on saadud piimavalgu kontsentreerimisel piima, madala rasvasisaldusega piima või rasvatu piima ultrafiltreerimise teel;
                                       
                                    
                                          ii)
                                       
                                       
                                          piimapermeaat
                                          Piimapermeaat on toode, mis on saadud piimast, madala rasvasisaldusega piimast või rasvatust piimast piimavalkude ja piimarasva eemaldamisel ultrafiltreerimise teel; ja
                                       
                                    
                                          iii)
                                       
                                       
                                          laktoos
                                          Laktoos on piima looduslik koostisosa, mida saadakse tavaliselt vadakust, mille veevaba laktoosi sisaldus kuivaines on vähemalt 99,0 % m/m. See võib olla veevaba või sisaldada üht kristallisatsioonivee molekuli või olla mõlema vormi segu.
                                       
                                    
                        
            
         (1)  ELT L 139, 30.4.2004, lk 55. Parandatud väljaandes ELT L 226, 25.6.2004, lk 22.”;
      
         (2)  ELT L 404, 30.12.2006, lk 26.”